open-index/open-wikipedia-markdown huggingface dataset:
Απόστολος Ορφανίδης

Ο **Απόστολος Νικ. Ορφανίδης** (Σμύρνη, 1890  - Αθήνα, 10 Οκτωβρίου 1973) ήταν Έλληνας γιατρός και πολιτικός, ο οποίος υπηρέτησε ως υπουργός Υγιεινής.

## Βιογραφία
Γεννήθηκε στη Σμύρνη το 1890 και ακολούθησε ιατρικές σπουδές στην Αθήνα και στο Παρίσι.
Υπηρέτησε ως γιατρός στο στρατιωτικό νοσοκομείο της γενέτειράς του και στη συνέχεια, ως επίατρος, ανέλαβε διευθυντής του Προσφυγικού Νοσοκομείου Αθηνών (Ιπποκράτειο), θέση στην οποία παρέμεινε επί 25 χρόνια.

Εξελέγη βουλευτής Αθηνών - Πειραιώς το 1923  και Αθηνών το 1946 με το Κόμμα Φιλελευθέρων.

Διετέλεσε υπουργός Υγιεινής, Προνοίας και Αντιλήψεως στην κυβέρνηση Θ. Σοφούλη. και στην κυβέρνηση Μιχαλακόπουλου (από τις 25 Ιουλίου 1924 ως τις 8 Μαρτίου 1925) και ξανά υπουργός Υγιεινής στην κυβέρνηση Σοφούλη (7 Σεπτεμβρίου 1947 – 18 Νοεμβρίου 1948).

Επίσης, από το 1928 ως το 1930 και από το 1932 ως το 1933 ήταν πρόεδρος του Πανιωνίου.

Πέθανε στην Αθήνα και κηδεύτηκε στις 11 Οκτωβρίου 1973 από το Πρώτο Νεκροταφείο Αθηνών.

Ήταν παντρεμένος με την Κάλη Ορφανίδου.

Συνέγραψε τη μελέτη "Ιστορία της Νέας Σμύρνης" (1956), το έργο "Σκωληκοειδίτις οξεία και διάτρησις έλκους δωδεκαδάκτυλου" και άλλα.

## Παραπομπές


Κατηγορία:Έλληνες ιατροί του 20ού αιώνα
Κατηγορία:Βουλευτές Αθηνών και Πειραιώς
Κατηγορία:Βουλευτές Αθηνών
Κατηγορία:Βουλευτές εκλεγμένοι με το κόμμα των Φιλελευθέρων
Κατηγορία:Έλληνες υπουργοί Υγιεινής
Κατηγορία:Έλληνες υπουργοί Υγιεινής, Προνοίας και Αντιλήψεως
Σάντσο Γ΄ της Καστίλης

Ο **Σάντσο Γ΄ της Καστίλης** ή **Σάντσο ο Επιθυμητός**  (Ισπ.: *el Deseado* 1134 - 31 Αυγούστου 1158) από τον Καστιλιανό Οίκο της Ιβρέας, ήταν Βασιλιάς της Καστίλης και του Τολέδο (1157 - 1158).

## Βιογραφία
Ήταν ο μεγαλύτερος γιος και διάδοχος του Αλφόνσου Ζ΄ της Καστίλης και της Βερεγγάριας, κόρης τού Ραϋμόνδου-Βερεγγάριου Γ΄ κόμη της Βαρκελωνης.  

Είχε ενεργό ρόλο στην Ανακατάκτηση και ίδρυσε το Ιπποτικό Τάγμα της Καλατράβα.  Το προσωνύμιο Επιθυμητός το πήρε επειδή ήταν το πρώτο παιδί των γονέων του και τον απέκτησαν ύστερα από 8 χρόνια ατεκνίας. Κατά την διάρκεια της βασιλείας του πατέρα του είχε τον τίτλο "βασιλιάς της Νατζίρα".

Ο πατέρας του, λίγο πριν αποβιώσει, μοίρασε το βασίλειο στους δυο του γιους: ο μεγαλύτερος Σάντσο έγινε βασιλιάς της Καστίλης και του Τολέδο και ο μικρότερος Φερδινάνδος Β΄ του Λεόν έγινε βασιλιάς του Λεόν. Τον επόμενο χρόνο τα δυο αδέλφια υπέγραψαν συνθήκη. Αμέσως μετά ο Σάντσο απεβίωσε πρόωρα και αιφνίδια· τάφηκε στο Τολέδο. 

## Οικογένεια
Νυμφεύτηκε το 1151 τη Λευκή των Χιμένεθ, κόρη τού Γκαρθία Ραμίρεθ της Ναβάρρας και απέκτησε τέκνα:
* Αλφόνσος Η΄ 1155-1214, βασιλιάς της Καστίλης.
* Γκαρσία, απεβίωσε στην γέννα μαζί με την μητέρα της (1156)

### Πρόγονοι


## Παραπομπές


## Πηγές
*M. M. Busk, The history of Spain and Portugal from B.C. 1000 to A.D. 1814, Baldwin and Cradock, 1833.
*Kenneth John Conant, Carolingian and Romanesque Architecture, 800 to 1200, Yale University Press, 1959.
*Peter Linehan, Spain:A Partible Inheritance 1157-1300, Blackwell Publishing Ltd, 2011.
*Joseph F. O'Callaghan, A History of Medieval Spain, Cornell University Press, 1975.

Κατηγορία:Βασιλείς της Καστίλης
Κατηγορία:Καστιλιανός Οίκος της Ιβρέας
Χαράλαμπος Ι. Παπαδάκης

Ο **Χαράλαμπος Παπαδάκης** (πραγματικό επώνυμο: Κουντουρίδης ,  Γαβαλοχώρι Χανίων, 1866 - Χανιά, 1952), του Ιωάννη, ήταν Έλληνας νομικός και νομάρχης. Τιμήθηκε με διάφορα παράσημα και τίτλους, όπως ο Μεγαλόσταυρος του Ταξιάρχου.

## Βιογραφικά στοιχεία
Γεννήθηκε το 1866 στο Γαβαλοχώρι της επαρχίας Αποκορώνου και άλλαξε το όνομά του σε Παπαδάκης, εξαιτίας του ότι ο πατέρας του, Ιωάννης, ήταν ιερέας. Η μητέρα του καταγόταν από τα Σελλιά του Αγίου Βασιλείου Ρεθύμνης. Ολοκλήρωσε τις γυμνασιακές του σπουδές στον Πειραιά και έπειτα σπούδασε νομικά στο Πανεπιστήμιο των Αθηνών. Προτού καν ολοκληρώσει τις σπουδές του, έλαβε μέρος στις επαναστάσεις στο Θέρισο και στο Ακρωτήριο και τραυματίστηκε σε μάχη. Αργότερα συνελήφθη από τους Τούρκους, φυλακίστηκε και αποφυλακίστηκε έπειτα από την εξαγορά της ποινής του. 

Παντρεύτηκε την Ειρήνη Νικηφοράκη και απέκτησαν 4 παιδιά (δύο γιους και δύο κόρες).

Το 1895 ήταν από τους ιδρυτές και πληρεξούσιους της Επαναστατικής Επιτροπής και επί Κρητικής Πολιτείας ήταν γραμματέας στη διεύθυνση των Οικονομικών και στο Γενικό Λογιστήριο. 
Μετά την ένωση της Κρήτης με την Ελλάδα διορίστηκε νομάρχης Αιτωλοακαρνανίας και έπειτα Κοζάνης, Σερρών, Σάμου και Ρεθύμνης. Άσκησε το δικηγορικό λειτούργημα στα Χανιά τη δεκαετία του '30 και μετά συνταξιοδοτήθηκε.

Απεβίωσε σε ηλικία 86 ετών το 1952.

## Παραπομπές


Κατηγορία:Νομάρχες Αιτωλοακαρνανίας
Κατηγορία:Νομάρχες Κοζάνης
Κατηγορία:Νομάρχες Ρεθύμνου
Κατηγορία:Νομάρχες Σάμου
Κατηγορία:Νομάρχες Σερρών
Σταματιάδης

Το ελληνικό επώνυμο **Σταματιάδης**, που ετυμολογικά σημαίνει «γιος ή απόγονος του Σταματίου», μπορεί να αναφέρεται σε κάποιο από τα παρακάτω πρόσωπα:

* Αλέξανδρος Σταματιάδης (1838-1891), θεατρικός συγγραφέας και μεταφραστής
* Ανακρέων Σταματιάδης (1868-1964), γιατρός και εσπεραντιστής
* Ανδρέας Σταματιάδης (1935-2025), ποδοσφαιριστής και προπονητής
* Βασίλειος Σταματιάδης (1899-1933), αγιογράφος
* Γεώργιος Σταματιάδης, Μακεδονομάχος
* Επαμεινώνδας Σταματιάδης (1835-1901), δημοσιογράφος και λόγιος
* Ζαφείριος Σταματιάδης, αγωνιστής στην Επανάσταση του 1821 και ιερέας
* Νικόλαος Σταματιάδης, νομικός και πολιτικός
* Πλάτων Σταματιάδης (1902-1966), καθηγητής κοινωνιολογίας και συγγραφέας

## Δείτε επίσης
* Σταματιάδου
* Αλ.Τ. Σταματιάντ
Γαβαλάς

Το ελληνικό επώνυμο **Γαβαλάς** μπορεί να αναφέρεται σε κάποιο από τα παρακάτω πρόσωπα:
* Αθανάσιος Γαβαλάς, αγωνιστής στην Επανάσταση του 1821
* Αντώνιος Γαβαλάς, αγωνιστής στην Επανάσταση του 1821
* Αργύρης Γαβαλάς (θάν. 1998), ποδοσφαιριστής και προπονητής
* Γεώργιος Γαβαλάς (15ος αι.), πρόκριτος της Κρήτης
* Δημήτρης Γαβαλάς (γενν. 1949), ποιητής, συγγραφέας και επιστήμονας
* Ζαφείριος Γαβαλάς (1864-1943), φιλόλογος και ιστοριοδίφης
* Ιωάννης Γαβαλάς (13ος αι.), Βυζαντινός τοπάρχης
* Λάκης Γαβαλάς (γενν. 1952), Έλληνας σχεδιαστής και επιχειρηματίας
* Λέων Γαβαλάς (13ος αι.), Βυζαντινός τοπάρχης, αδελφός του Ιωάννη
* Πάνος Γαβαλάς (1926-1988), λαϊκός τραγουδιστής, συνθέτης και μουσικός
* Τζώρτζης Γαβαλάς, αγωνιστής στην Επανάσταση του 1821
* Φίλιππος Γαβαλάς (11ος - 12ος αι.), Βυζαντινό αρχοντόπουλο
## Δείτε επίσης
* Γαβαλάς Εύβοιας
* Γαβαλά
* Γάβαλα
* Οικογένεια Γαβαλά
Σισμανίδης

Το ελληνικό επώνυμο **Σισμανίδης** μπορεί να αναφέρεται σε κάποιο από τα παρακάτω πρόσωπα:

* Γιάννης Σισμανίδης (γενν. 1933), ποδοσφαιριστής
* Δημήτριος Σισμανίδης, δήμαρχος Κιλκίς
* Κώστας Σισμανίδης, αρχαιολόγος
* Νίκος Σισμανίδης (γενν. 1945), καλαθοσφαιριστής

## Δείτε επίσης
* Σισμανίδες
Δανιηλίδης

Το ελληνικό επώνυμο **Δανιηλίδης** μπορεί να αναφέρεται σε κάποιο από τα παρακάτω πρόσωπα:

* Δημοσθένης Δανιηλίδης (1889-1972), δημοσιολόγος και κοινωνιολόγος
* Πολύδωρος Δανιηλίδης (1899-1989), στέλεχος του ΚΚΕ και από τους ιδρυτές του ΚΚΕ (μ-λ)
* Χαράλαμπος Δανιηλίδης (1876-1967), το κατά κόσμο όνομα του Πατριάρχη Αλεξανδρείας **[[Χριστοφόρος Β΄ Αλεξανδρείας|Χριστοφόρου Β΄]]**

## Δείτε επίσης
* Λένα Δανιηλίδου
Γεωργίτσης

Το ελληνικό επώνυμο **Γεωργίτσης** μπορεί να αναφέρεται σε κάποιο από τα παρακάτω πρόσωπα:

* Αλέξανδρος Γεωργίτσης (1853-1914), δημοσιογράφος
* Ιάκωβος Γεωργίτσης (17ος αι.), λόγιος κληρικός
* Κωνσταντίνος Γεωργίτσης (θάν. 1825), αγωνιστής στην Επανάσταση του 1821
* Νέστωρ Γεωργίτσης, δημοσιογράφος και νομικός, αδελφός του Αλεξάνδρου
* Νικόλαος Γεωργίτσης, αγωνιστής στην Επανάσταση του 1821, γιος του Κωνσταντίνου
* Πλάτων Γεωργίτσης, σκοποβόλος (Ολυμπιακοί Αγώνες 1960)
* Φαίδων Γεωργίτσης (γενν. 1939), ηθοποιός

## Δείτε επίσης
* Γεωργίτσα
* Γεωργίτσι Λακωνίας
Λαϊκό Σοσιαλιστικό Κίνημα

Το **Λαϊκό Σοσιαλιστικό Κίνημα** (ΛΑΣΟΚ) είναι ένα κεντροαριστερό πολιτικό κόμμα στην Κυπριακή Δημοκρατία. Ιδρύθηκε στις 31 Ιανουαρίου του 2002. Συμμετείχε στις βουλευτικές εκλογές του 2011, αλλά δεν εισήλθε στο κοινοβούλιο. Το ΛΑΣΟΚ συμμετείχε επίσης στις προεδρικές εκλογές του 2013 με υποψήφιο τον ιδρυτή του κόμματος, τον Λάκη Ιωάννου.

## Δείτε επίσης
*Κυπριακές προεδρικές εκλογές 2013

## Παραπομπές


Κατηγορία:Κυπριακά πολιτικά κόμματα
Εμμανουήλ Φαρλέκας

Ο **Εμμανουήλ Ι. Φαρλέκας** (1877-1958) ήταν μουσικοδιδάσκαλος, πρωτονοτάριος της αρχιεπισκοπής Αθηνών και συγγραφέας βιβλίων εκκλησιαστικής μουσικής.
## Βιογραφία
Ο Φαρλέκας γεννήθηκε το 1877 στο Αϊδίνιο της Μικράς Ασίας όπου διδάχτηκε εκκλησιαστική μουσική. Εργάστηκε για σύντομο χρονικό διάστημα ως δάσκαλος στη γενέτειρά του και στη συνέχεια προσλήφθηκε αρχιγραμματέας του μητροπολίτη Ηλιουπόλεως και Θείρων, Ταρασίου. Μετά τον θάνατο του Ταρασίου διετέλεσε αρχιγραμματέας της μητρόπολης Εφέσου και το 1922 ως συνέπεια της Μικρασιατικής καταστροφής κατέφυγε στην Ελλάδα όπου προσλήφθηκε πρωτονοτάριος της αρχιεπισκοπής Αθηνών από τον τότε προκαθήμενο της Ελλαδικής Εκκλησίας, Χρυσόστομο. 

Συν τοις άλλοις διετέλεσε καθηγητής του Ωδείου Αθηνών και υπήρξε βαθύτατος γνώστης της εκκλησιαστικής μουσικής και του τυπικού της Εκκλησίας. Απεβίωσε τον Ιούνιο του 1958 στην Αθήνα.
## Συγγραφικό έργο
Παράλληλα υπήρξε συγγραφέας βιβλίων βυζαντινής εκκλησιαστικής μουσικής. Κυριότερο έργο του θεωρείται το *Συνοπτικό Εκκλησιαστικό Ημερολόγιο*, το οποίο εξέδιδε από το 1923 μέχρι το 1951, όταν την έκδοσή του ανέλαβε η Εκκλησία της Ελλάδος. Άλλα έργα του είναι το *Πεντηκοστάριον*, το *Τριώδιον* και η *Αγία και Μεγάλη Εβδομάς*.

## Παραπομπές


Κατηγορία:Έλληνες μουσικοί
Κατηγορία:Έλληνες ψάλτες
Κατηγορία:Έλληνες συγγραφείς του 19ου αιώνα
Κατηγορία:Μικρασιατικός Ελληνισμός
Κατηγορία:Καθηγητές του Ωδείου Αθηνών
Χρυσοκέφαλος Δράμας

Ο **Χρυσοκέφαλος** είναι ορεινό χωριό της Ανατολικής Μακεδονίας στην Περιφερειακή Ενότητα Δράμας.

## Γεωγραφία
Ο Χρυσοκέφαλος βρίσκεται προς τα σύνορα Ελλάδας - Βουλγαρίας και είναι κτισμένο σε υψόμετρο 580 μέτρα, Δ.-ΒΔ. από την κορυφή Άγιο Πνεύμα (υψομ. 1.629 μέτρα). Απέχει 46 περίπου χλμ. βορειοδυτικά της Δράμας, 4 χλμ. βόρεια από το Κάτω Νευροκόπι και αποτελεί ένα από τα δεκαεφτά χωριά της πρώην επαρχίας του Κάτω Νευροκοπίου. Δυτικά του περνάει η ΕΟ Νευροκοπίου - Εξοχής που καταλήγει στα σύνορα, βορειοδυτικά είναι η Εξοχή και βορειοανατολικά η Λευκόγεια και η τεχνητή λίμνη της.

Το κλίμα του χωριού ηπειρωτικό. Τον χειμώνα κρύο, η θερμοκρασία έχει αγγίξει έως και τους -27 °C, ενώ το καλοκαίρι ήπιο και δροσερό. Στην περιοχή του Κάτω Νευροκοπίου εξάλλου σημειώνεται η πιο χαμηλή θερμοκρασία στην Ελλάδα.

### Τοπωνύμιο
Αρχικά στο χωριό είχε δοθεί το όνομα *Βούλκοβο* από τη σλαυϊκή λέξη *Βολκ=λύκος*, καθώς πολλές φορές οι αγέλες λύκων που ζούσαν στην περιοχή προξενούσαν ζημιές στις περιουσίες των κατοίκων. Στη συνέχεια, δόθηκε στο χωριό το όνομα Χρυσοκέφαλος, προς τιμήν του Μητροπολιτικού ναού της Παναγίας Χρυσοκεφάλου στην Τραπεζούντα. Οι κάτοικοι χτίσαν στο χωριό την ομώνυμη εκκλησία που υπάρχει ακόμη και τώρα και γιορτάζεται με πανηγύρι που διοργανώνουν οι κάτοικοι κάθε Σεπτέμβριο.

## Ιστορία
Μετά την Μικρασιατική Καταστροφή και την ανταλλαγή πληθυσμών αρχικά ήρθαν και εγκαταστάθηκαν 131 οικογένειες προσφύγων (511 άτομα) από τον Πόντο, την Ανατολικά Θράκη και τη Μικρά Ασία. Από το 1923 έως και το 1933 εγκαταστάθηκαν στο Χρυσοκέφαλο περίπου 200 οικογένειες, οι περισσότερες από αυτές προερχόμενες από τον Πόντο και συγκεκριμένα από την Τραπεζούντα. Οι κάτοικοί του ασχολήθηκαν κυρίως με την γεωργία και την κτηνοτροφία. Αναπτύχθηκαν κατά πολύ η παραγωγή καπνού, πατάτας, φασολιών και δημητριακών.

Ο σύγχρονος τρόπος ζωής οδήγησε πολλές Χρυσοκεφαλιώτικες οικογένειες να εγκαταλείψουν το χωριό και να εγκατασταθούν στα μεγάλα αστικά κέντρα. Περισσότερες από 100 οικογένειες έχουν εγκατασταθεί στην Θεσσαλονίκη και έχουν δημιουργήσει τον *Σύλλογο Απανταχού Χρυσοκεφαλιωτών* στην Άνω Ηλιούπολη.

Ο πληθυσμός του χωριού πλέον έχει μειωθεί αισθητά. Σύμφωνα με την απογραφή του 2021 κατοικούσαν στο χωριό 108 άτομα, τα περισσότερα από τα οποία είναι μεγάλης ηλικίας. Παρόλα αυτά, ο φυσικός πλούτος της περιοχής και η ιστορία του χωριού προσελκύει τόσο επισκέπτες όσο και τους ίδιους τους Χρυσοκεφαλιώτες που πλέον ζουν σε άλλες περιοχές.

## Εξωτερικοί σύνδεσμοι
* Αρχεία Χρυσοκέφαλου Δράμας από το Εθνικό Ευρετήριο Αρχείων - Γενικά Αρχεία του Κράτους
* Η εκτέλεση 20 Ελλήνων στο παρεκκλήσι του Αγίου Γεωργίου: από τον ιστότοπο https://averoph.wordpress.com/
*Οι ιστότοποι για το χωριό: https://xrysokefalo.blogspot.com/ και https://xrysokefalos.wordpress.com/

## Παραπομπές


Κατηγορία:Χωριά της περιφερειακής ενότητας Δράμας
Κατηγορία:Δήμος Κάτω Νευροκοπίου
Σάρκωμα

Το **σάρκωμα** είναι κακοήθης νεοπλασία που αναπτύσσεται από τον συνδετικό ιστό με μεγάλη τάση διήθησης και του οποίου η μεταστατική εξάπλωση γίνεται κυρίως δια της αιματικής οδού. Επειδή ο συνδετικός ιστός απλώνεται σε ολόκληρο τον οργανισμό, τα σαρκώματα μπορεί να εμφανιστούν σε οποιοδήποτε σημείο του σώματος. Διακρίνονται ανάλογα με τη θέση τους και τη διαφοροποιητική δραστηριότητα των νεοπλασματικών κυττάρων: περιγράφονται δηλαδή δικτυοσαρκώματα, ινο-, οστεο-, λιπο-, λεμφοσαρκώματα κ.α. Αυτά είναι διαφοροποιημένα σ. γιατί τα νεοπλασματικά κύτταρα διατηρούν, αν και αλλοιωμένες, δομή και δραστηριότητα παρόμοιες με των φυσιολογικών κυττάρων, υπάρχουν όμως και αδιαφοροποίητα σαρκώματα, τα κύτταρα των οποίων δεν υπενθυμίζουν κανένα φυσιολογικό ιστό.

## Εξωτερικοί σύνδεσμοι
* 
* 

Κατηγορία:Καρκίνος
Κατηγορία:Παθολογική ανατομία
Κατηγορία:Μυοσκελετικές παθήσεις
Ευπόλεμος

Με το όνομα **Ευπόλεμος** αναφέρονται τα παρακάτω ιστορικά πρόσωπα:

*Ευπόλεμος ο Αργείος, αρχιτέκτονας του ναού της Ήρας στην Πρόσυμνα του Άργους.
*Ευπόλεμος ο Ήλειος, ολυμπιονίκης στο στάδιον το 396 π.Χ. (96η Ολυμπιάδα).
***Ευπόλεμος**, Μακεδόνας στρατηγός του Κάσσανδρου ο οποίος έγινε σατράπης της Καρίας.
*Ευπόλεμος ο Ιουδαίος, ιστοριογράφος την εποχή του Ιούδα του Μακκαβαίου. Αναφέρεται και ως ο πρώτος συγγραφέας της Ιουδαϊκής ιστορίας στην Ελληνική γλώσσα.
Ιρανικές βουλευτικές εκλογές 2016

**Βουλευτικές εκλογές**  διεξήχθησαν στο Ιράν στις 26 Φεβρουαρίου 2016 για την εκλογή των μελών της Ισλαμικής Συμβουλευτικής Συνέλευσης. Ο δεύτερος γύρος διενεργήθηκε στις 29 Απριλίου  2016 για ορισμένες περιφέρειες όπου οι υποψήφιοι απέτυχαν να συμπληρώσουν το ελάχιστο απαιτούμενο ποσοστό του 25% των ψήφων. Η θητεία των βουλευτών διαρκεί από τις 28 Μαΐου 2016 ως τις 27 Μαΐου 2020.

Οι εκλογές αποτέλεσαν μέρος των γενικών εκλογών, στο πλαίσιο των οποίων εξελέγησαν και τα μέλη της Συνέλευσης των Ειδικών.
Ήταν οι πρώτες εκλογές στις οποίες και τα 2 σώματα εξελέγησαν ταυτόχρονα.

Οι εγγεγραμμένοι ψηφοφόροι ήταν 54.915.024 (η ηλικία χορήγησης δικαιώματος ψήφου είναι τα 18 έτη). Περισσότερα από 12.000 άτομα έκαναν αίτηση για να διεκδικήσουν την εκλογή. 
Το Συμβούλιο των Κηδεμόνων απέρριψε τις υποψηφιότητες 5.200 ατόμων, κυρίως μεταρρυθμιστών και αποχώρησαν 612 άτομα. 

## Εκλογικό σύστημα

Η Ισλαμική Συμβουλευτική Συνέλευση αριθμεί 290 μέλη, από τα οποία τα 285 εκλέγονται άμεσα και 5 έδρες προορίζονται από πριν για τους Ζωροάστρες, τους Εβραίους, τους Ασσύριους και Χαλδαίους Χριστιανούς και για τους Αρμένιους του Ιράν (μία για τους Αρμένιους του Βορρά και μία για εκείνους του Νότου).

Τα 285 άμεσα εκλεγμένα μέλη εκλέγονται από τις 196 περιφέρειες, που αποτελούν ένα μίγμα μονοεδρικών και πολυεδρικών περιφερειών. Στις μονοεδρικές περιφέρειες οι υποψήφιοι πρέπει να συμπληρώσουν το 1/3 των ψήφων από τον πρώτο γύρο προκειμένου να εκλεγούν. Εάν δεν υπάρχει κανένας υποψήφιος που να φτάνει το όριο, διεξάγεται και δεύτερος γύρος ανάμεσα στους υποψηφίους που έλαβαν τις περισσότερες ψήφους. Στις πολυεδρικές περιφέρειες οι ψηφοφόροι ψήφισαν ανάλογα με τις διαθέσιμες έδρες. Οι υποψήφιοι πρέπει να συγκεντρώσουν ψήφους από τουλάχιστον το ένα τρίτο των ψηφοφόρων προκειμένου να εκλεγούν. Εάν δεν πληρωθούν όλες οι έδρες στον πρώτο γύρο της ψηφοφορίας, διεξάγεται 2ος γύρος με τον διπλάσιο αριθμό υποψηφίων όσες και οι έδρες που πρέπει να πληρωθούν.

## Αποτελέσματα
Σύμφωνα με τα αποτελέσματα των βουλευτικών εκλογών, οι μεταρρυθμιστές κέρδισαν πλειοψηφία, όμως στο κοινοβούλιο κανένα κόμμα δεν θα έχει αυτοδυναμία.

### Συνέλευση των Ειδικών
Ο πρόεδρος Χασάν Ροχανί και ο πρώην πρόεδρος Αλί Ακμπάρ Χασεμί Ραφσαντζανί εξελέγησαν με τον μεγαλύτερο αριθμό των ψήφων στη Συνέλευση των Ειδικών. Η θητεία των 88 μελών της 5ης Συνέλευσης των Ειδικών προβλέπεται να είναι οκταετής. Η συμμετοχή διαμορφώθηκε στο 62%.

### Συνέλευση των Συμβούλων
thumb|Η σύνθεση της Συνέλευσης των Συμβούλων μετά τις εκλογές του 2016.

## Παραπομπές


## Εξωτερικοί σύνδεσμοι

2016
Κατηγορία:Εκλογές του 2016
The Curse of the Antichrist: Live in Agony

***The Curse of the Antichrist: Live in Agony*** είναι ο τίτλος του διπλού, ζωντανά ηχογραφημένου άλμπουμ του γερμανικού thrash metal συγκροτήματος Destruction, το οποίο κυκλοφόρησε στις 25 Σεπτεμβρίου του 2009 μέσω της δισκογραφικής εταιρείας "AFM".

Οι ηχογραφήσεις προέρχονται από το φεστιβάλ του "Wacken" της Γερμανίας και το Τόκιο της Ιαπωνίας, κατά την περιοδεία του συγκροτήματος το 2007.

Στο κομμάτι "*Thrash Till Death*", ανέβηκαν στην σκηνή οι πρώην ντράμερ του συγκροτήματος, Σβεν Βόρμαν και Όλι Κάιζερ, με τους Destruction να παίζουν το τραγούδι με τρία σετ τυμπάνων, ενώ στο "*Total Desaster*" ανέβηκαν στην σκηνή οι Τόμι Σάντμαν και Χάρι Γουίλκενς, με όλα τα πρώην μέλη του σχήματος να παίζουν στο "*Bestial Invasion*". Στο "*The Alliance of Hellhoundz*" τραγούδησαν με το συγκρότημα οι Μπόμπι Έλσγουορθ, Πέτερ Βάγκνερ, Όντλαϊφ Στένσλαντ και Tom Angelripper.

## Τραγούδια του δίσκου
* *Όλα τα κομμάτια είναι συνθέσεις των Σίρμερ και Σίφρινγκερ.*

## Τα μέλη των Destruction
Οι μουσικοί οι οποίοι ηχογράφησαν το "*The Curse of the Antichrist: Live in Agony*" ήταν οι εξής:

* **[[Μάρσελ Σίρμερ]]** - μπάσο, φωνητικά
* **Μάικ Σίφρινγκερ** - κιθάρα
* **Μαρκ Ρέιν** - τύμπανα, φωνητικά

;*Γκεστ συμμετοχές*
* **[[Μπόμπι Έλσγουορθ]]** - φωνητικά
* **Πέτερ Βάγκνερ** - φωνητικά
* **Όντλαϊφ Στένσλαντ** - φωνητικά
* **[[Τόμας Ζουκ|Tom Angelripper]]** - φωνητικά
* **Σβεν Βόρμαν** - τύμπανα
* **Όλι Κάιζερ** - τύμπανα
* **Τόμι Σάντμαν** - φωνητικά
* **Χάρι Γουίλκενς** - κιθάρα

## Παραπομπές


## Πηγές
* The Curse of the Antichrist: Live in Agony - Destruction | Songs, Reviews, Credits | AllMusic
* Destruction - The Curse Of The Antichrist - Live In Agony  - Metal Storm
* Destruction - The Curse of the Antichrist: Live in Agony - Encyclopaedia Metallum: The Metal Archives

Κατηγορία:Δισκογραφία των Destruction
Κατηγορία:Άλμπουμ του 2009
Appetite for Destruction

Το ***Appetite for Destruction*** είναι το πρώτο άλμπουμ του αμερικανικού hard rock συγκροτήματος Guns N' Roses. Κυκλοφόρισε το 1987 από την Geffen Records και γνώρισε μεγάλη επιτυχία. Με 30.000.000 πωλήσεις, κρατά την θέση του debut album με τις περισσότερες πωλήσεις παγκοσμίως.

## Σχετικά

Τα περισσότερα κομμάτια του άλμπουμ γράφτηκαν όταν το συγκρότημα έπαιζε στο Λος Άντζελες. Κομμάτια που θα εμφανίζονταν σε επόμενα άλμπουμ ήταν υπό σκέψη για το *Appetite for Destruction*, όπως τα *[[Don't Cry]]* & *[[November Rain]]*, τα οποία απορρίφθηκαν αφού η μοναδική μπαλάντα του άλμπουμ επιλέχθηκε να είναι το *[[Sweet Child o' Mine]]*.

Για την παραγωγή επιλέχθηκε ο Μάικ Κλινκ , ο οποίος ήταν ο μόνος που ηχογράφησε το συγκρότημα ακριβώς όπως εκείνοι ήθελαν . Το τελικό budget του άλμπουμ ήταν περίπου 370.000 $ .

Πολλά από τα κομμάτια του *Appetite* ήταν ακυκλοφόρητα κομμάτια γραμμένα από μέλη της μπάντας πριν αυτή ιδρυθεί, όπως το *[[It's So Easy]]* του Νταφ ΜαΚέγκαν, το *Think About You* του Ίζυ Στράντλιν, το *Rocket Queen* των Road Crew (πρώην συγκρότημα των Slash, ΜαΚέγκαν, Στίβεν Άντλερ) και το *Anything Goes* των Hollywood Rose (πρώην συγκρότημα των Αξλ Ρόουζ, Στράντλιν, Slash, Άντλερ). Άλλα κομμάτια ήταν εμπνευσμένα από γεγονότα της ζωής των μελών, όπως τα *[[Welcome to the Jungle]]*, *Mr. Brownstone* και *Out ta Get Me*.

Οι πλευρές του βινυλίου και της κασσέτας δεν ονομάστηκαν "Α" & "Β", αλλά "G" & "R". Στην πλευρά G (Guns) βρίσκονται τραγούδια σχετικά με την δύσκολη ζωή και τα ναρκωτικά, ενώ στην πλευρά R (Roses) κομμάτια που μιλούν για έρωτα.

## Εξώφυλλο
Το αυθεντικό εξώφυλλο που προοριζόταν για το άλμπουμ απεικόνειζε έναν ρομποτικό βιαστή να τιμωρείται από έναν μεταλικό εκδικητή. Έπειτα από αποφυγή τοποθέτησης του άλμπουμ σε αρκετά καταστήματα, η δισκογραφική αποφάσισε να έχει την εικόνα αυτή εντός της συσκευασίας, αντικαθιστώντας το εξώφυλλο με ένα σταυρό που έφερε νεκροκεφαλές του κάθε μέλους, σχεδιασμένο από τον Μπίλυ Γουάιτ Τζούνιορ. Το επανακυκλοφορημένο βινύλιο το 2008 θα έφερε το αρχικό σχέδιο, ωστόσο η δισκογραφική άλλαξε την απόφασή της την τελευταία στιγμή. Στη μέση του εξωφύλλου αυτού, ωστόσο, βρίσκεται ο σταυρός, αλλά τα λογότυπα "Guns N' Roses" & "Appetite for Destruction" είναι δεξιά και αριστερά του σχεδίου, ακριβώς όπως στο αρχικό σχέδιο.

Οι Guns N' Roses θεώρησαν το σχέδιο μια συμβολική έκφραση, με το ρομπότ να αντιπροσωπεύει την "επαναστατική" τάξη που καταστρέφει το περιβάλλον.

## Κομμάτια

## Προσωπικό

* Αξλ Ρόουζ - κύρια φωνητικά, πλήκτρα
* Slash - κιθάρα
* Ίζυ Στράντλιν - κιθάρα, φωνητικά
* Νταφ ΜαΚέγκαν - μπάσο, φωνητικά
* Στίβεν Άντλερ - ντραμς

## Παραπομπές


Κατηγορία:Δισκογραφία των Guns N' Roses
Κατηγορία:Άλμπουμ του 1987
M-16 (άλμπουμ)

***M-16*** είναι ο τίτλος του δέκατου στούντιο άλμπουμ του γερμανικού thrash metal συγκροτήματος Sodom, το οποίο κυκλοφόρησε στις 22 Οκτωβρίου 2001 μέσω της δισκογραφικής εταιρείας "Steamhammer".

Η ηχογράφηση του δίσκου πραγματοποιήθηκε  στα "Spiderhouse Studios" της Γερμανίας τον Ιούλιο και τον Αύγουστο του 2001, με παραγωγό για άλλη μια φορά τον Χάρις Τζονς.

Οι κριτικές για το άλμπουμ υπήρξαν πολύ θετικές, αφού το "Sputnik Music" του έδωσε μέσο όρο βαθμολογιών 4,2 / 5, το "Metal Observer" με 8,5 / 10, το "Metal Crypt" με 4,3 / 5, το "Ultimate Guitar" με 9,4 / 10, το "Metal Archives" 84% και το "Metal Storm" 8,5 / 10.

## Τραγούδια του δίσκου
* *Όλα τα κομμάτια έχουν γραφτεί από τον [[Τόμας Ζουκ|Tom Angelripper]], εκτός αν αναφέρεται διαφορετικά.*

## Θέσεις τσαρτ

## Τα μέλη των Sodom
Οι μουσικοί οι οποίοι ηχογράφησαν το "*M-16*" ήταν οι εξής:

* **[[Τόμας Ζουκ|Tom Angelripper]]** - μπάσο, φωνητικά
* **Μπερντ Κοστ** - κιθάρα
* **Μπόμπι Σοτκόφσκι** - τύμπανα

;*Γκεστ συμμετοχές*
* **Χάρις Τζονς** - κιθάρα

## Παραπομπές


## Πηγές
* M-16 - SODOM WEB SQUAD
* Sodom - M-16 | Sputnikmusic
* Sodom - M-16 - Encyclopaedia Metallum: The Metal Archives

Κατηγορία:Δισκογραφία των Sodom
Κατηγορία:Άλμπουμ του 2001
Ηρόδωρος

Το αρχαίο ελληνικό όνομα **Ηρόδωρος** μπορεί να αναφέρεται σε κάποιο από τα παρακάτω πρόσωπα:

* Ηρόδωρος ο Αθηναίος (2ος ή 1ος αι. π.Χ.), αγαλματοποιός
* Ηρόδωρος ο Αθηναίος ο Σθέννιδος (ακμ. περ. 300 π.Χ.), αγαλματοποιός
* Ηρόδωρος ο Ηρακλειώτης ή *Ηρόδωρος ο Ποντικός* (6ος αι. π.Χ.), ιστορικός
* Ηρόδωρος ο Λαμψακηνός (3ος αι. π.Χ.), πολιτικός
* Ηρόδωρος ο Μεγαρεύς (4ος - 3ος αι. π.Χ.), μουσικός (σαλπιγκτής) και ολυμπιονίκης
Γεώργιος Ζηκίδης

Ο **Γεώργιος Ζηκίδης** (1850-1920) ήταν Έλληνας φιλόλογος από την Ήπειρο.

Γεννήθηκε στη Βίτσα Ιωαννίνων, στα Ζαγοροχώρια, και σπούδασε στη Ζωσιμαία Σχολή, καθώς και στο Πανεπιστήμιο Αθηνών. Στη συνέχεια δίδαξε τα ελληνικά γράμματα ως ελληνοδιδάσκαλος στις τουρκοκρατούμενες Ήπειρο, Μακεδονία και Θράκη, ενώ παράλληλα συγκέντρωνε γλωσσικό και λαογραφικό υλικό με υπόδειξη του Φιλολογικού Συλλόγου Κωνσταντινουπόλεως.

Στη διάδοση των ελληνικών γραμμάτων συνετέλεσαν σημαντικά και τα πολυάριθμα έργα του, ανάμεσα στα οποία τα κυρίοτερα είναι τα παρακάτω:

## Εργογραφία
* *Ερμηνείαι των αρχαίων Ελλήνων συγγραφέων*
* *Ορθογραφικόν λεξικόν*
* *Γραμματικαί παρατηρήσεις*
* *Μεγάλη ελληνική γραμματική*
* *[[Όμηρος|Ομηρική]] γραμματική*
* *Γραμματική της [[Αττική διάλεκτος|αττικής διαλέκτου]]*
* *Συντακτικόν*

## Εξωτερικοί σύνδεσμοι
* Βιογραφικό σημείωμα και περισσότερα έργα 

Κατηγορία:Έλληνες φιλόλογοι
Προσκυνηματικός ναός του Αγίου Ιωάννη του Νέπομουκ

Ο **προσκυνηματικός ναός του Αγίου Ιωάννη του Νέπομουκ** (τσεχικά: *Poutní kostel svatého Jana Nepomuckého*) στη Ζέλενα χόρα είναι θρησκευτικό κτίριο στα όρια της Ζνταρ ναντ Σαζάβου, Τσεχία, κοντά στα ιστορικά σύνορα Μοραβία και Βοημία. Το κτίριο είναι έργο του αρχιτέκτονα Γιαν Σαντίνι Άιχελ, και συνδυάζει μπαρόκ με γοτθικά στοιχεία. Η κατασκευή του ναού άρχισε το 1719, ένα χρόνο πριν αγιοποιηθεί ο Ιωάννης του Νέπομουκ, και ολοκληρώθηκε το 1722. Η εκκλησία έχει αναγνωριστεί ως μνημείο παγκόσμιας κληρονομιάς από την UNESCO το 1994.

## Περιγραφή
Η βάση της σύνθεσης είναι το πεντάκτινο αστέρι. Το αρχιτεκτονικό σύμπλεγμα έχει πέντε εισόδους, πέντε ιερά, πέντε παρεκκλήσια γύρω από τον κεντρικό χώρο και πέντε αστέρια και πέντε αγγέλους στο κύριο τέμπλο. Ο αριθμός πέντε όχι μόνο συμβολίζει τις πέντε πληγές του Ιησού Χριστού, αλλά και τα πέντε γράμματα της λατινικής λέξης tacui (παραμένω σιωπηλός, σύμφωνα με το θρύλο ο Άγιος Ιωάννης του Νέπομουκ ήταν ο εξομολογητής της βασίλισσας Σοφίας) και τα πέντε αστέρια στο φωτοστέφανο του αγίου Ιωάννη του Νέπομουκ, τα οποία, σύμφωνα με το θρύλο, εμφανίστηκαν όταν πνίγηκε. Στην κορυφή του τρούλου του ναού είναι το σύμβολο του αγίου Ιωάννη, η γλώσσα, η οποία περιβάλλεται από ακτίνες. Επίσης, μερικά από τα παράθυρα έχουν σχήμα γλώσσας, όπως αυτά πάνω από τις εισόδους των παρεκκλησίων. Ένα άλλο παράθυρο έχει το σχήμα επισκοπικής μίτρας. Τέλος, ένα άλλο παράθυρο έχει σχήμα ισόπλευρου τριγώνου, το οποίο συμβολίζει την Αγία Τριάδα.

Το κύριο ιερό βρίσκεται στην αριστερή πλευρά, τοποθετημένη σε μια ψηλή αψίδα η οποία φτάνει στο δεύτερο όροφο. Το τέμπλο διακοσμείται από τα αγάλματα πέντε αγγέλων, έργα του γλύπτη Γιαν Πάβλα Τσεχπάουερα, ο οποίος έχει φιλοτεχνήσει και τα αγάλματα των τεσσάρων ευαγγελιστών που βρίσκονται στο ναό. Τρεις από τους αγγέλους κουβαλούν μια σφαίρα η οποία είναι διακοσμημένη με πέντε αστέρια, τα οποία συμβόλιζαν τις πέντε ηπείρους στις οποίες ήταν διαδεδομένος τότε ο χριστιανισμός. Πάνω στη σφαίρα βρίσκεται το άγαλμα του Άγιου Ιωάννη του Νέπομουκ, το οποίο φιλοτέχνησε ο Ρέχορε Τένιχο. Το εσωτερικό του ναού δεν είναι διακοσμημένο με τοιχογραφίες.

Η εκκλησία περιβάλλεται από διάδρομο ο οποίος έχει τη μορφή δεκάκτινου αστέρα. Ο αριθμός δέκα συμβολίζει τις δέκα κρήνες αφιερωμένες στη Παναγία σε ένα μοναστήρι στο Ζντάρ. Ο διάδρομος παρέχει προστασία στους προσκυνητές από τον κακό καιρό.

## Εικόνες

Jan Santini Aichel - Zelená Hora Drawing 02.jpg|Το αρχικό σχέδιο του ναού
Zdar Zelena hora 07.jpg|Το εσωτερικό του ναού
Zdar Zelena hora 03.jpg|Εξωτερική άποψη του αρχιτεκτονικού συμπλέγματος
Kostel svatého Jana Nepomuckého (Žďár nad Sázavou) (06).jpg|Ο εξωτερικός διάδρομος του συμπλέγματος


## Παραπομπές


Κατηγορία:Εκκλησίες στην Τσεχία
κατηγορία:Μνημεία Παγκόσμιας Κληρονομιάς στην Τσεχία
Νεπομουκ
Ομοσπονδία Καλαθοσφαίρισης Ισραήλ

Η **Ομοσπονδία Καλαθοσφαίρισης Ισραήλ** (εβραϊκά: איגוד הכדורסל בישראל, αγγλικά: *Israel Basketball Association*, IBBA) είναι το όργανο διοίκησης της καλαθοσφαίρισης στο Ισραήλ. Εδρεύει στο Τελ Αβίβ και είναι μέλος της Διεθνούς Ομοσπονδίας Καλαθοσφαίρισης (FIBA). Διοργανώνει εθνικά ερασιτεχνικά πρωταθλήματα ανδρών, γυναικών και νέων, εποπτεύει το επαγγελματικό πρωτάθλημα ανδρών, ενώ είναι υπεύθυνη και για τη διεξαγωγή του κυπέλλου της χώρας. Συντονίζει επίσης τις δραστηριότητες των εθνικών ομάδων ανδρών, γυναικών και νέων του Ισραήλ.

## Παραπομπές


## Εξωτερικοί σύνδεσμοι
* 

Κατηγορία:Καλαθοσφαίριση στο Ισραήλ
Εθνική Ισραήλ (καλαθοσφαίριση ανδρών)

Η **εθνική ομάδα καλαθοσφαίρισης ανδρών του Ισραήλ** είναι το αντιπροσωπευτικό συγκρότημα του Ισραήλ στις διεθνείς διοργανώσεις καλαθοσφαίρισης ανδρών και τελεί υπό τον έλεγχο της Ομοσπονδίας Καλαθοσφαίρισης Ισραήλ (IBBA). Η ισραηλινή ομάδα έχει συμμετάσχει 30 φορές στο Ευρωμπάσκετ. Στις επιτυχίες της ομάδας συγκαταλέγονται ένα αργυρό μετάλλιο στο Ευρωμπάσκετ 1979 και η 5η θέση το 1953 και το 1977.  

## Ιστορία
Το Ισραήλ μετείχε για πρώτη φορά σε ευρωπαϊκή διοργάνωση στο Ευρωμπάσκετ 1953 που διεξήχθη στη Μόσχα, φτάνοντας πολύ κοντά στην κατάκτηση του αργυρού μεταλλίου.

Στον προκριματικό γύρο, η ισραηλινή ομάδα κατέκτησε την πρώτη θέση του τετάρτου ομίλου, έχοντας συνολικά τρεις νίκες και μία ήττα. Ως εκ τούτου, προκρίθηκε στον τελικό γύρο στον οποίο μετείχαν οκτώ ομάδες σε έναν ενιαίο όμιλο. Η ομάδα κατέλαβε τελικά την πέμπτη θέση μεταξύ δεκαεπτά ομάδων που πήραν μέρος στη διοργάνωση, με επτά νίκες και τέσσερις ήττες, έπειτα από τριπλή ισοβαθμία πίσω από την αήττητη Σοβιετική Ένωση.

Στις επτά νίκες και τέσσερις ήττες περιλαμβάνονται τέσσερις νίκες άνευ αγώνος εναντίον του Λιβάνου στον προκριματικό γύρο και της Αιγύπτου στον τελικό γύρο, καθώς οι δύο ομάδες αρνήθηκαν να παίξουν αντιμέτωποι με την ομάδα του Ισραήλ.

## Στατιστικά
Με βάση την κατάταξη της FIBA τον Σεπτέμβριο του 2025, το Ισραήλ βρισκόταν στην 32η θέση στον κόσμο.

## Παραπομπές


## Εξωτερικοί σύνδεσμοι
* 

Ισραηλ
Ομοσπονδία Καλαθοσφαίρισης Βοσνίας και Ερζεγοβίνης

Η **Ομοσπονδία Καλαθοσφαίρισης Βοσνίας και Ερζεγοβίνης** (βοσνιακά: *Košarkaški savez Bosne i Hercegovine*, KSBIH) είναι το όργανο διοίκησης της καλαθοσφαίρισης στη Βοσνία και Ερζεγοβίνη. Εδρεύει στο Σαράγεβο και είναι μέλος της Διεθνούς Ομοσπονδίας Καλαθοσφαίρισης (FIBA). Διοργανώνει εθνικά επαγγελματικά και ερασιτεχνικά πρωταθλήματα ανδρών, γυναικών και νέων, ενώ είναι υπεύθυνη και για τη διεξαγωγή του κυπέλλου της χώρας. Συντονίζει επίσης τις δραστηριότητες των εθνικών ομάδων ανδρών, γυναικών και νέων της Βοσνίας και Ερζεγοβίνης.

## Παραπομπές


## Εξωτερικοί σύνδεσμοι
* 

Κατηγορία:Καλαθοσφαίριση στη Βοσνία και Ερζεγοβίνη
Ιταλική Ομοσπονδία Καλαθοσφαίρισης

Η **Ιταλική Ομοσπονδία Καλαθοσφαίρισης** (ιταλικά: *Federazione Italiana Pallacanestro*, F.I.P.) είναι το όργανο διοίκησης της καλαθοσφαίρισης στην Ιταλία. Εδρεύει στη Ρώμη και είναι μέλος της Διεθνούς Ομοσπονδίας Καλαθοσφαίρισης (FIBA). Διοργανώνει εθνικά ερασιτεχνικά πρωταθλήματα ανδρών, γυναικών και νέων, ενώ εποπτεύει το επαγγελματικό πρωτάθλημα και το κύπελλο ανδρών της χώρας. Συντονίζει επίσης τις δραστηριότητες των εθνικών ομάδων ανδρών, γυναικών και νέων της Ιταλίας.

## Παραπομπές


## Εξωτερικοί σύνδεσμοι
* 

Κατηγορία:Καλαθοσφαίριση στην Ιταλία
Ιταλική Εθνική Ολυμπιακή Επιτροπή

Η **Ιταλική Εθνική Ολυμπιακή Επιτροπή** (ιταλικά: *Comitato Olimpico Nazionale Italiano*, **CONI**) είναι δημόσιος οργανισμός και υπάγεται στο Υπουργείου Εθνικής Κληρονομιάς και Πολιτισμού (MiBACT). Ιδρύθηκε το 1914 και αποτελεί μέλος της Διεθνούς Ολυμπιακής Επιτροπής (ΔΟΕ). Είναι υπεύθυνη για την ανάπτυξη και τη διαχείριση των αθλητικών δραστηριοτήτων στην Ιταλία.

Εντός της Ιταλίας, η CONI έχει αναγνωρίσει 45 εθνικές αθλητικές ομοσπονδίες, 16 σχετικές αθλητικές οργανώσεις, 12 διαφημιστικές αθλητικές οργανώσεις, 1 αθλητική εδαφική οργάνωση και 19 οργανώσεις για τη βελτίωση του αθλητισμού. Συνολικά 95.000 αθλητικά σωματεία και 11.000.000 μέλη είναι αναγνωρισμένα. Ο ετήσιος προϋπολογισμός του 2009 είναι 446.640.000 ευρώ, ο οποίος καλύπτεται κατά κύριο λόγο από την ιταλική κυβέρνηση.

## Διάρθρωση
Τα διοικητικά όργανα της CONI είναι το Εθνικό Συμβούλιο (Consiglio nazionale) και το Διοικητικό Συμβούλιο (Giunta). Όσον αφορά τον αθλητισμό για άτομα με αναπηρία, αρμόδια είναι η Ιταλική Παραολυμπιακή Επιτροπή (CIP) με 20 παραολυμπιακές αθλητικές ομοσπονδίες μέλη.

Αναγνωρισμένα μέλη από την CONI:

* 45 αθλητικές ομοσπονδίες
* 19 αθλητικές οργανώσεις
* 17 διαφημιστικές οργανώσεις
* 1 εδαφική οργάνωση
* 19 οργανώσεις βελτίωσης

## Λογότυπο
Το λογότυπο της ομοσπονδίας έχει εξελιχθεί με το πέρασμα του χρόνου.

## Παραπομπές


## Εξωτερικοί σύνδεσμοι

* 

Κατηγορία:Εθνικές Ολυμπιακές Επιτροπές
Κατηγορία:Αθλητισμός στην Ιταλία
Σαν Νικολάς (Εστελί)

Το **Σαν Νικολάς** () είναι ένας από τους έξι δήμους του Διαμερίσματος Εστελί της Νικαράγουας. Πρωτεύουσα είναι το Σαν Νικολάς.

## Η πόλη

## Παραπομπές


Σ
Σ
Γουιγουιλί

Το **Γουιγουιλί** (ισπανικά: Wiwilí) είναι ένας από τους οκτώ δήμους του Διαμερίσματος Χινοτέγα της Νικαράγουας. Πρωτεύουσα είναι το Γουιγουιλί.

## Η πόλη

## Παραπομπές


Γ
Γ
Πολύδωρος Παπαχριστοδούλου

Ο **Πολύδωρος Παπαχριστοδούλου** (Σαράντα Εκκλησιές, 1882 ή 1884 ή 1886 - 1967) ήταν Έλληνας εκπαιδευτικός, συγγραφέας και λαογράφος. Υπήρξε ιδρυτής και πρόεδρος της Εταιρείας Θρακικών Μελετών.

## Βιογραφία
Γεννήθηκε τη δεκαετία του 1880 στις Σαράντα Εκκλησιές της Ανατολικής Θράκης και ήταν γιος ιερέα. Έμαθε τα πρώτα γράμματα στη γενέτειρά του και αργότερα φοίτησε στο Γυμνάσιο Αδριανουπόλεως και στη Ζαρίφειο Σχολή της Φιλιππούπολης. Αργότερα σπούδασε φιλολογία στο Πανεπιστήμιο Αθηνών με υποτροφία εργαζόμενος παράλληλα ως δάσκαλος. Διορίστηκε στην Ευαγγελική Σχολή Σμύρνης όπου δίδαξε για τρία χρόνια και στη συνέχεια δίδαξε φιλολογία σε σχολεία της Λάρισας, της Θεσσαλονίκης και της Αθήνας. Έπειτα υπήρξε για 26 χρόνια καθηγητής στη Σχολή Ναυτικών Δοκίμων του Πειραιά. 

Παράλληλα ασχολήθηκε με την λογοτεχνία και την λαογραφία. Εμφανίστηκε στα γράμματα το 1922 δημοσιεύοντας διηγήματα και ηθογραφίες σε λογοτεχνικά περιοδικά και εφημερίδες ενώ σημαντικό είναι το ιστορικό και λαογραφικό έργο του με επίκεντρο την περιοχή της Θράκης. Διετέλεσε μέλος του Θρακικού Κέντρου αναλαμβάνοντας από το 1928 την έκδοση του περιοδικού Θρακικά, εξέδωσε από το 1934 ως το 1966 το περιοδικό Αρχείον του Θρακικού Λαογραφικού και Γλωσσικού Θησαυρού (34 τόμοι), υπήρξε ιδρυτής και πρόεδρος της Εταιρείας Θρακικών Μελετών και δημοσίευσε σε βιβλία, εφημερίδες και περιοδικά περισσότερες από 300 μελέτες του με αντικείμενο την Ιστορία, τη λαογραφία, την κοινωνία και τη μουσική παράδοση της Θράκης. Παράλληλα πραγματοποίησε επί χρόνια διαλέξεις σχετικές με τη Θράκη σε διάφορους οργανισμούς και φορείς ανά την επικράτεια καθώς και στο ραδιόφωνο. 

Για την προσφορά του και το έργο του, ο Παπαχριστοδούλου τιμήθηκε με αρκετά βραβεία στην Ελλάδα και το εξωτερικό (ΗΠΑ, Γαλλία κλπ). Παράλληλα απέσπασε τα ευμενή σχόλια προσωπικοτήτων των γραμμάτων και των τεχνών όπως οι Νικόλαος Ανδριώτης, Αντώνης Τραυλαντώνης, Σαμουέλ Μποντ-Μποβί κ.ά. Απεβίωσε το 1967 στην Αθήνα.

## Εργογραφία (ενδεικτική)
* *Ο ελληνισμός της Θράκη*ς (1945)
* *Ο Γεώργιος Βιζυηνός ως ποιητής και διηγηματογράφος* (Αθήναι, 1947)
* *Οι Πομάκοι* (Αθήναι, 1958)
* *Η παιδεία στη Θράκη κατά τον ΙΗ΄ και ΙΘ΄ αιώνα* (Αθήναι, 1960)
* *Θράκες λαογράφοι του 19ου αιώνος*

## Παραπομπές


Κατηγορία:Έλληνες λαογράφοι
Κατηγορία:Έλληνες συγγραφείς του 20ού αιώνα
Κατηγορία:Έλληνες λογοτέχνες
Κατηγορία:Νεοέλληνες λογοτέχνες
Ελ Σάουσε

Το **Ελ Σάουσε** (ισπανικά: El Sauce) είναι ένας από τους δέκα δήμους του Διαμερίσματος Λεόν της Νικαράγουας. Πρωτεύουσα είναι το Ελ Σάουσε.

## Η πόλη

### Φωτογραφίες

Αρχείο:El Sauce Iglesia.jpg
Αρχείο:El Sauce Rio Grande.jpg
Αρχείο:El Sauce Campo.jpg
Αρχείο:El Sauce, Nicaragua.JPG
Αρχείο:Cobbleroad to El Sauce.JPG 
Αρχείο:Dirt Road to El Sauce.JPG


## Παραπομπές


## Πηγές
* http://www.manfut.org/leon/sauce.html

Κατηγορία:Δήμοι της Νικαράγουας
Κατηγορία:Λεόν (Νικαράγουα)
Λα Πας Σέντρο

Η **Λα Πας Σέντρο** (ισπανικά: La Paz Centro) είναι ένας από τους δέκα δήμους του Διαμερίσματος Λεόν της Νικαράγουας. Πρωτεύουσα είναι η Λα Πας Σέντρο.

## Η πόλη

## Παραπομπές


## Πηγές
* Αγγλική Βικιπαίδεια

Λ
Λ
Γιαλαγουίνα

Η **Γιαλαγουίνα** (ισπανικά: Yalagüina) είναι ένας από τους οκτώ δήμους του Διαμερίσματος Μαδρίς της Νικαράγουας. Πρωτεύουσα είναι η Γιαλαγουίνα.

## Η πόλη

## Παραπομπές


Κατηγορία:Δήμοι της Νικαράγουας
Κατηγορία:Μαδρίς
Φρούριο του Βαν

Το **Φρούριο του Βαν** (στα αρμενικά: **Վանի Բերդ**, στα τουρκικά: **Van Kalesi**, στα κουρδικά: **Kela Wanê**) βρίσκεται κοντά στην πόλη Βαν, στη νοτιοανατολική Τουρκία.

## Περιγραφή και ιστορικά στοιχεία του φρουρίου
Το Φρούριο του Βαν είναι χτισμένο πάνω σε ένα βράχο, σε απόσταση 5 χιλ. από την πόλη Βαν. Το τείχος του φρουρίου έχει μήκος 1800 μ. Το κατώτερο τμήμα του τείχους είναι κατασκευασμένο από κομμάτια βασάλτη χωρίς τη χρήση κονιάματος ενώ το υπόλοιπο από τούβλα από λάσπη. Το φρούριο έχει πλάτος 120 μ.

Χτίστηκε από τους Ουράρτιους ανάμεσα στον 9ο και 7ο αιώνα π.Χ. Οι Ουράρτιοι ήταν ένας αρχαίος λαός που έζησε στην ευρύτερη περιοχή (σημερινή ανατολική Τουρκία, νότια Αρμενία, βόρειο Ιράκ και περιοχές του βορειοδυτικού Ιράν), από τα μέσα του 9ου έως τα τέλη του 6ου αιώνα π.Χ. Δίπλα στο Φρούριο βρίσκονται τα ερείπια της Tushpa, που ήταν η πρωτεύουσα του κράτους των Ουραρτίων.

Στη διάρκεια της ιστορίας, το φρούριο του Βαν πέρασε στους Μήδους, στους Αχαιμενίδες, στους Αρμένιους, στους Πάρθους, στους Ρωμαίους, στους Σασσανίδες, στους Βυζαντινούς, στους Άραβες, στους Σελτζούκους Τούρκους, στους Σαφαβίδες, στους Αφσαρίδες, στους Οθωμανούς και στους Ρώσους.

## Η επιγραφή του βασιλιά Ξέρξη

Δίπλα στο Φρούριο του Βαν, πάνω στον βράχο, 20 μ. από το έδαφος, υπάρχει τρίγλωσση επιγραφή του βασιλιά Ξέρξη. Σ’ αυτήν ο Ξέρξης χαρακτηρίζει τον εαυτό του «*ο βασιλιάς των βασιλιάδων*», «*ο βασιλιάς όλων των ανθρώπων*» και «*ο βασιλιάς όλης της γης*». Κάνει μνεία στον πατέρα του Δαρείο και υμνεί τον θεό Ahuramazda του οποίου ζητά την προστασία καθώς και την προστασία των υπολοίπων θεών. Η επιγραφή είναι χωρισμένη σε τρεις στήλες κάθε μια από τις οποίες έχει 27 γραμμές. Σε κάθε στήλη είναι γραμμένο το ίδιο κείμενο σε διαφορετική γλώσσα: Από αριστερά προς τα δεξιά η πρώτη στήλη είναι γραμμένη στα αρχαία Περσικά, η δεύτερη στα Βαβυλωνιακά και η τρίτη στα Ελαμιτικά. 

## Παραπομπές


## Φωτογραφίες

Image:Van castle, Turkey.jpg
Image:Van kalesi.jpg
Image:Tushpa Stairs01.jpg
Image:Merkez Kalesi (Van, Türkiye).JPG
Image:Kela Wanê.jpg


Κατηγορία:Κάστρα στην Τουρκία
Έντουαρντ Τσαρλς Τίτσμαρς

Ο **Έντουαρντ Τσαρλς Τίτσμαρς** (*Edward Charles "Ted" Titchmarsh*, 1 Ιουνίου 1899 – 18 Ιανουαρίου 1963) ήταν εξέχων Βρετανός μαθηματικός.
## Εκπαίδευση και έργο
Φοίτησε στο *King Edward VII School* στο Σέφιλντ και στο κολέγιο Balliol του Πανεπιστημίου της Οξφόρδης. Είναι γνωστός για το έργο του στην αναλυτική θεωρία αριθμών, την ανάλυση Φουριέ και άλλες περιοχές της ανάλυσης. Επίσης συνέγραψε επτά κλασικά βιβλία πάνω σε αυτά τα θέματα. Από το 1932 ως το 1963 ήταν καθηγητής γεωμετρίας (Savilian Professor of Geometry) στην Οξφόρδη. 
## Δημοσιεύσεις-έργα
**The Zeta-Function of Riemann* (1930)
**Introduction to the Theory of Fourier Integrals* (1937) 2nd. edition (1948)
**The Theory of Functions * (1932) 2nd. edition(1939)
**Mathematics for the General Reader* (1948)
**The Theory of the Riemann Zeta-Function* (1951)
**Eigenfunction Expansions Associated with Second-order Differential Equations. Part I * (1946) 2nd. edition (1962)
**Eigenfunction Expansions Associated with Second-order Differential Equations. Part II * (1958)

## Παραπομπές

Κατηγορία:Βρετανοί μαθηματικοί
Κατηγορία:Μαθηματικοί του 20ού αιώνα
Σφάκα Φθιώτιδας

Η **Σφάκα** είναι οικισμός στη Στερεά Ελλάδα και την Περιφερειακή Ενότητα Φθιώτιδας.

## Γενικά στοιχεία
Η Σφάκα βρίσκεται κοντά στα  όρια με την Περιφερειακή Ενότητα Βοιωτίας και είναι κτισμένο στους πρόποδες του Σφίγγιου προέκτασης του Χλωμού σε υψόμετρο 240 μέτρα προς τον κάμπο της Ελάτειας. Ζουν 93 άνθρωποι (απογραφή 2011) ενώ το 2001 ήταν 167, οι οποίοι ασχολούνται με την γεωργία και την κτηνοτροφία. Μέχρι τον σεισμό του 1894 υπήρχαν μικροί οικισμοί κτηνοτρόφων. Από την καταστροφή αυτή και μετά συνενώθηκαν και έφτιαξαν το σημερινό χωριό. Η ονομασία του προέρχεται από τους πολλούς θάμνους (ασφάκες) που έχει η περιοχή.

Ο ναός του Αγίου Δημητρίου στη πλατεία χρονολογείται από το 1830 οπότε και μετονομάστηκε το Καμάρι σε Σφάκα. Περίπου 1 χλμ. νοτιοδυτικά του χωριού βρίσκεται ο οικισμός Κατάλυμα με 11 κατοίκους (απογραφή 2011). Ως το 1955 από το 1922 λειτουργούσε σαν Χάνι των Χαράλαμπου και Παναγιώτας Μπλατσούρα. Σε απόσταση 3 χιλιόμετρα βορειοδυτικά από το κέντρο είναι η εγκαταλελειμμένη μονή του Αγίου Γεωργίου Καμάριζας ή Καμάρας οικισμός που αναφέρεται στους φορολογικούς καταλόγους των Οθωμανών με 43 νοικοκυριά. Η μονή χτίστηκε περί τα μέσα του 11ου αι. και έπαυσε να λειτουργεί στις αρχές του 15ου αι. οπότε λειτούργησε ως ναός του οικισμού.

Αναφέρεται επίσημα μετά την απελευθέρωση το 1853 να προσαρτάται στον δήμο Ελατείας και το 1919 στο ΦΕΚ 95Α - 03/05/1919 να ορίζεται έδρα της ομώνυμης νεοϊδρυθείσας κοινότητας. Σύμφωνα με το σχέδιο Καλλικράτης μαζί με το Κατάλυμα αποτελούν την κοινότητα Σφάκας που υπάγεται στη δημοτική ενότητα Ελάτειας του δήμου Αμφίκλειας-Ελάτειας.

## Παραπομπές


Κατηγορία:Χωριά της περιφερειακής ενότητας Φθιώτιδας
Διοργανώσεις Ε.Π.Σ. Ρεθύμνου 2014–15

Για την **περίοδο 2014–15**, η Ένωση Ποδοσφαιρικών Σωματείων Ρεθύμνου είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Ρεθύμνου.

Η πρωταθλήτρια ομάδα της ΕΠΣ Ρεθύμνου συμμετέχει στο ειδικό πρωτάθλημα πρωταθλητριών ΕΠΣ με σκοπό την άνοδο στη Γ΄ Εθνική ερασιτεχνική κατηγορία.

Ο θεσμός του κυπέλλου, αποτελεί ταυτόχρονα την πρώτη φάση του Κυπέλλου Ερασιτεχνών της ΕΠΟ. Η ομάδα που ανακηρύσσεται κυπελλούχος ΕΠΣ Ρεθύμνου, αποκτά το δικαίωμα συμμετοχής στο Κύπελλο Ερασιτεχνών.

## Πρωτάθλημα

Κατά την αγωνιστική περίοδο 2014-15, το πρωτάθλημα ποδοσφαίρου ανδρών της ΕΠΣ Ρεθύμνου είχε την ακόλουθη δομή:
* Α' κατηγορία με 16 ομάδες (ένας όμιλος)
* Β' κατηγορία με 10 ομάδες (ένας όμιλος).

Σύμφωνα με την προκήρυξη του πρωταθλήματος οι 2 τελευταίοι σύλλογοι (15η και 16η θέση) της Α' υποβιβάζονται και αντικαθίστανται από τους 2 πρώτους της Β' Κατηγορίας. Ο αριθμός των ομάδων που θα υποβιβαστουν θα εξαρτηθεί από το αν θα ανέβει η πρωταθλήτρια στη Γ' Εθνική και το αν και πόσες ομάδες μέλη της ΕΠΣΡ υποβιβαστούν από την Γ' Εθνική . Έτσι ελπίδες ανόδου έχει και ο 3ος της Β' Κατηγορίας αν προβιβαστεί ο πρωταθλητής Α΄ χωρίς υποβιβασμό από την Γ΄ , ενώ κίνδυνο υποβιβασμού από την Α΄ κατηγορία αντιμετωπίζει και η ομάδα  που θα τερματίσει στην 14η θέση.
### Α΄ κατηγορία
Το πρωτάθλημα κατέκτησε ο Ερμής Ζωνιανών που μάλιστα ανέβηκε στη Γ΄ Εθνική μέσω των Πρωταθλήματος Πρωταθλητριών ΕΠΣ. Υποβιβάστηκαν οι Τάλως Μελιδονίου και ο Αετός Ανωγείων που αποβλήθηκε από το πρωτάθλημα.

* Ο Αετός Ανωγείων αποβλήθηκε από το πρωτάθλημα και του επιβλήθηκαν ποινές αφαίρεσης 6 βαθμών για εκείνο αλλά και το επόμενο πρωτάθλημα
* Ο ΠΑΟ Αλφάς έχει πινή αφαίρεσης 3 βαθμών.
* Στο παιχνίδι Αετός Ανωγείων - ΠΑΟ Αλφάς μηδενίστηκαν και οι δυο ομάδες.

### Β΄ Κατηγορία
Πρωταθλήτρια ανακηρύχθηκε η ομάδα  «Φλόγα Ρουστίκων». Στην Α΄ κατηγορία προβιβάστηκαν επίσης η δευτεραθλήτρια Ε.Α.Π. (Ένωση Ατσιποπούλου-Πρινέ) αλλά και η τρίτη «Νέος Φοίνικας Σελλίων» λόγω της ανόδου του Ερμή Ζωνιανών στη Γ΄ Εθνική.

## Κύπελλο

Στο θεσμό του κυπέλλου συμμετέχουν τα σωματεία της Ε.Π.Σ. Ρεθύμνου. Το τρόπαιο κατέκτησε o Α.Ε. Αστήρ Περάματος

### Τελικός

## Παραπομπές


## Εξωτερικοί σύνδεσμοι

* 

Κατηγορία:Ε.Π.Σ. Ρεθύμνου
Κατηγορία:Εγχώρια ποδοσφαιρικά πρωταθλήματα 2014–2015
Κατηγορία:Εγχώρια ποδοσφαιρικά κύπελλα 2014-2015
Δεκάστιχο

**Δεκάστιχο** λέγεται το λυρικό ποίημα που αποτελείται από δέκα στίχους.

## Μορφή
Το δεκάστιχο αποτελείται από μία δεκάστιχη στροφή, έχει ποικιλία ως προς το μέτρο, την ομοιοκαταληξία και τον αριθμό των συλλαβών στο στίχο. 

Υπάρχουν τρεις μορφές του δεκάστιχου, οι οποίες είναι:
#Στην πρώτη μορφή, ο πρώτος στίχος ομοιοκαταληκτεί με τον τρίτο, ο δεύτερος με τον τέταρτο και τον πέμπτο, ο έκτος με τον προτελευταίο και τον τελευταίο, ενώ ο έβδομος με τον όγδοο ως εξής: α β α β β γ δ δ γ γ.
#Στη δεύτερη μορφή, ο πρώτος στίχος ομοιοκαταληκτεί με τον τρίτο, ο δεύτερος με τον τέταρτο και τον πέμπτο, ο έκτος με τον έβδομο και τον προτελευταίο, ενώ ο όγδοος με τον τελευταίο ως εξής: α β α β β γ γ δ γ δ.
#Στην τρίτη μορφή, ο πρώτος στίχος ομοιοκαταληκτεί με τον τρίτο και τον τέταρτο, ο δεύτερος με τον πέμπτο, ο έκτος με τον έβδομο και τον προτελευταίο, ενώ ο όγδοος με τον τελευταίο ως εξής: α β α α β γ γ δ γ δ.

## Νεοελληνική Λογοτεχνία
Το δεκάστιχο εισήχθη στη νεοελληνική λογοτεχνία από ξένα πρότυπα και κυρίως από την αντίστοιχη της γαλλικής. Νεοέλληνες ποιητές που ασχολήθηκαν με το δεκάστιχο είναι ο Μάρκος Τσιριμώκος και ο Γιάννης Σαραλής, ενώ δεκάστιχες στροφές έχουν παρεμβάλει σε ποιήματα τους ο Κωστής Παλαμάς, ο Τάκης Παπατσώνης κα.

Ακολουθεί δεκάστιχο του Μάρκου Τσιριμώκου, το οποίο ανήκει στην πρώτη μορφή. 


Έτσι σαν ήχοι,
μα μυρουδιά,
πετούν οι στίχοι,
απ' την καρδιά.
Σαν τα παιδιά,
σε μια στιγμή,
κλαιν και γελάνε.
Θαρρείς πως θάναι,
χαράς ρυθμοί,
κ' είναι λυγμοί.


Ακολουθεί δεκάστιχο του Μάρκου Τσιριμώκου, το οποίο ανήκει στη δεύτερη μορφή.


Ένας νιος μια λυκαυγή
μιαν αυγή τριανταφυλλιά,
είχε βγει, μονάχος βγει,
στο κυνήγι για πουλιά.
Άξαφνα στη σιγαλιά,
προς το φως, του ηλιού το φως,
πόθος φτέρωσε κρυφός,
το κελάδημ' αηδονιού.
Κι αντιλάλησε αδερφός,
πόνος στην καρδιά του νιου.


Ακολουθεί δεκάστιχο του Μάρκου Τσιριμώκου, το οποίο ανήκει στην τρίτη μορφή.


Τινάζομαι απ' του πόνου το βυθό,
που μια στιγμή χαρά μ' έχει βυθίσει,
και στης καρδιάς σου πάλι τον ανθό,
κορφολογώ, κ' εκστατικός ποθώ,
το παραδείσιο της ψυχής μεθήσι.
Και τα τραγούδια που δεν έχω πει,
κ' οι πιο γλυκοί χαρούμενοι σκοποί,
στων ματιών τη λαχτάρα κελαϊδούνε,
φτερούγιασμα, που αχεί μες στη σιωπή,
των πόθων που πετούν όταν σε ιδούνε.


## Σημειώσεις


## Παραπομπές


Κατηγορία:Μετρική
Μπομπ Χόουπ

Ο **Λέσλι Τάουνς "Μπομπ" Χόουπ**, KBE, KC*SG, KSS (αγγλικά: *Leslie Townes "Bob" Hope*, 29 Μαΐου 1903 - 27 Ιουλίου 2003) ήταν Άγγλος κωμικός, ερμηνευτής βοντβίλ, ηθοποιός, τραγουδιστής, χορευτής, αθλητής και συγγραφέας. Η καριέρα του διήρκεσε σχεδόν για 80 χρόνια, συμμετέχοντας σε πάνω από 70 ταινίες μικρού ή μεγάλου μήκους, συμπεριλαμβανομένου και της επτά ταινιών σειράς *[[Road to...]]*, με συμπρωταγωνιστές τους Μπινγκ Κρόσμπι και Ντόροθι Λαμούρ. Υπήρξε επίσης 19 φορές παρουσιαστής των τελετών των βραβειών Όσκαρ (περισσότερες φορές από οποιονδήποτε άλλον). Ωστόσο, εμφανίστηκε σε πολλές θεατρικές παραστάσεις και σε αρκετές τηλεοπτικές σειρές, ενώ έγραψε και 14 βιβλία. Η πιο γνωστή του τραγουδιστική ερμηνεία έγινε στο κομμάτι Thanks for the Memory.

## Βιογραφία
Ο Χόουπ γεννήθηκε στο Λονδίνο, και σε ηλικία 4 ετών, μετανάστευσε με την οικογένειά του, στο Κλίβελαντ του Οχάιο. Την καριέρα του στον χώρο του θεάματος την ξεκίνησε τη δεκαετία του 1920, όταν ξεκίνησε να εμφανίζεται σε θεατρικές παραστάσεις, ενώ κατά τη διάρκεια της επόμενης ξεκίνησε να εμφανίζεται στο ραδιόφωνο. Το 1934, συμμετείχε για πρώτη φορά σε ταινία. Ήταν ιδιαίτερα γνωστός, για τον κωμικό του τάιμινγκ, και κυρίως για τα One-line αστεία του, αλλά κι για το πόσο ταχύτατα τα έλεγε, τα οποία πολλές φορές ήταν αυτοσαρκαστικά. Το United Service Organizations, σε εορτή για την πολυετή καριέρα του, αλλά και για την ψυχαγωγία που προσέφερε στους στρατεύσιμους (έκανε 57 τουρ), τον ανακήρυξε επίτιμο βετεράνο των Ενόπλων Δυνάμεων των ΗΠΑ, το 1997, μετά από ενέργειες του Κογκρέσου των ΗΠΑ. Επίσης, συμμετείχε σε πολλά specials του NBC, όπου έγινε από τους πρώτους που χρησιμοποίησε ποτέ *cue card* (καρτέλα που δείχνει στους ηθοποιούς τα λόγια).

Ο Χόουπ ασχολήθηκε και με τον αθλητισμό, και πιο συγκεκριμένα με το μποξ και το γκολφ, ενώ κατείχε και μετοχές, ομάδας του μπέιζμπολ, ονόματι Cleveland Indians. Ο Χόουπ ήταν νυμφευμένος με την ερμηνεύτρια και φιλάνθρωπο Ντολόρες Χόουπ, για 69 χρόνια (η οποία πέθανε σε ηλικία 102 ετών). Ο Χόουπ πέθανε σε ηλικία 100 ετών, στην κατοικία του, στο Λος Άντζελες της Καλιφόρνια.

## Παραπομπές


## Περαιτέρω μελέτη
* 
* 
* 
* 

## Εξωτερικοί σύνδεσμοι
* 
* 
* 
* MSNBC αφιερώματα:
**"Hope-ful Century of Wit and Laughter"
** "100 Years of Hope: The Early Years"
** "100 Years of Hope: Slapstick and the Great Divide"
* Congressional Gold Medal Recipients
* Literature on Bob Hope
* Law  making Bob Hope an honorary veteran
* Bob Hope on Outlaws Old Time Radio

Κατηγορία:Αιωνόβιοι
Κατηγορία:Αμερικανοί ηθοποιοί θεάτρου
Κατηγορία:Αμερικανοί κωμικοί σκετς
Κατηγορία:Τιμητικό Όσκαρ (παραλήπτες)
Κατηγορία:Νικητές Ανθρωπιστικού Βραβείου Τζιν Χέρσολτ
Κατηγορία:Αμερικανοί πυγμάχοι
Κατηγορία:Ερμηνευτές βοντβίλ
Κατηγορία:Αμερικανοί συγγραφείς
Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Κατηγορία:Αμερικανοί ηθοποιοί ραδιοφώνου